open-index/open-wikipedia-markdown huggingface dataset:
Utenis B

**Utenis B** – Lietuvos futbolo komanda iš Utenos, Utenos "Utenio" dublerių ekipa.

## Istorija

Utenos klubo dubleriai yra dalyvavę 1998 metų IV pakopos pirmenybėse (LFF III lyga).

2015 m. įkurta vaikų ir jaunimo Utenio akademija.

2016 m. Utenis B dalyvavo Antros lygos, Rytų zonos pirmenybėse ir užėmė pirmąją vietą. Ekipa iškovojo teisę žaisti Pirmoje lygoje.

2017 m. licencijavosi Pirmos lygos pirmenybėms.
Komandos branduolys 2017 m. sudarytas iš Utenoje gimusių ir užaugusių futbolininkų. Po dešimt turų nebuvo iškovoję nė taško ir buvo paskutinėje vietoje.

Vasarą į Uteną atvyko būrys legionierių. Dalis iš jų sustiprino jaunimo ekipą, buvo iškovoti pirmieji taškai, tačiau komanda liko paskutinėje (penkioliktoje) vietoje.

## Klubo spalvinė gama

Mėlynos aprangos. Svečiuose gali žaisti atsarginėmis baltos spalvos aprangomis.

## Ekipos pasiekimai

|}

## Utenio B ekipos sudėtis (2017)
*[[2017]] m. [[birželio 30]] d.* 

* Treneris- Egidijus Varnas.
* Trenerio asistentas - Kirilas Mamontovas.
* Sudėtis:  

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 * (turi Rusijos ir Tadžikistano pilietybes).
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Šaltiniai

## Nuorodos
* Oficiali klubo interneto svetainė
* [ Klubo statistika (futbolinis.lt)]
2016 m. Kataro motociklų Grand Prix

**2016 m. Kataro motociklų Grand Prix** – 1-asis 2016 m. MotoGP sezono etapas. Jis vyko 2016 m. kovo 20 d. Losail International Circuit trasoje, Dohoje.

Renginyje Ispanijos Moto2 lenktynininkas Luis Salom užlipo ant savo paskutinio podiumo prieš mirtį 2016 m. birželio 3 d. 2016 m. Katalonijos Grand Prix.

## Klasifikacija
### MotoGP

### Moto2

* Franco Morbidelli ir Sandro Cortese buvo skirtos 20 sekundžių baudos už nelaiku pradėtą startą.

### Moto3

## Čempionato pozicijos po lenktynių

### MotoGP

;Lenktynininkų čempionato pozicijos

## Nuorodos
Sigutė Stonytė

**Sigutė Stonytė** (g. 1955 m.) – Lietuvos operos solistė (sopranas), dainavimo pedagogė, profesorė, Lietuvos nacionalinės kultūros ir meno premijos laureatė.

## Biografija

Muzikos iš pradžių mokėsi Klaipėdos S. Šimkaus muzikos mokykloje. 1977-1982 m. mokėsi ir baigė Lietuvos konservatorijos prof. Zenono Paulausko dainavimo klasę. 

Nuo 1985 m. yra Lietuvos nacionalinio operos ir baleto teatro artistė, nuo 1993 m. dėsto solinį dainavimą Muzikos ir teatro akademijoje, nuo 2010 m. - profesorė.

Vyras – pianistas Jurgis Karnavičius, su kuriuo dažnai rengia bendrus kamerinės muzikos vakarus. Dukra Laūra Karnavičiūtė – vertėja, koncertų vedėja, LNOBT žurnalo "Bravissimo" vyr. redaktorė.

## Koncertinė veikla

Koncertavo įvairiose užsienio šalyse su Lietuvos kameriniu orkestru ir Lietuvos Nacionaliniu bei Valstybiniu, Estijos ir Latvijos orkestrais, JAV nacionaliniu simfoniniu orkestru Kenedžio centre Vašingtone, su Maskvos filharmonijos orkestru ir kt.

Savo vaidyba ir stipriu lanksčiu balsu S. Stonytė dainuodama atskleidžia didelį spalvų ir emocijų spektrą, be operos, atlieka solo partijas oratorijose ir kantatose. Žymesni vaidmenys teatre: 

Violeta („Traviata“), Abigailė („Nabukas“), Ledi Makbet („Makbetas“), Aida („Aida“), Agata („Laisvasis šaulys“), Margarita („Faustas“), Marcelina („Fidelio“), Toska („Toska“), Antonija („Hofmano istorijos“), Fani („Vedybų vekselis“), Tatjana („Eugenijus Oneginas“), Liza („Pikų dama“), Amelija („Kaukių balius“), Kerubinas ir Grafienė Almaviva („Figaro vedybos“), Cerlina („Don Žuanas“), Elizabetė („Tanhoizeris“), Liu („Turandot“), Zenta („Skrajojantis olandas“), Leonora („Likimo galia“), Salomėja („Salomėja"), Elvyra („Ernanis"), Dezdemona („Otelas") ir kt.

## Apdovanojimai

* 1991 m. pelnė II premiją (I premija nepaskirta) tarptautiniame Marian Anderson vokalistų konkurse Merilande (JAV). 
* 1996 m. apdovanota „Kristoforo“ prizu,
* 1999 m. išrinkta geriausia metų dainininke Lietuvoje, taip pat pelnė Lietuvos operos bičiulių įsteigtą „Kipro” prizą,
* 2000 m. įteiktas Didžiojo Lietuvos kunigaikščio Gedimino V laipsnio ordinas, 
* 2004 m. įteikta Lietuvos nacionalinė kultūros ir meno premija.
* 2005 m. dainininkė pripažinta „Operos švyturių“ nominacijos „Metų operos solistės“ laureate, tais pačiais metais apdovanota Estijos Respublikos Marijos Žemės Kryžiaus ordinu,
* 2011 m. Auksinis scenos kryžius už Grafienės vaidmenį „Figaro vedybos“,
* 2016 m. Auksinis scenos kryžius už viso gyvenimo nuopelnus Lietuvos teatrui.

## Nuorodos

* Muzikos atlikėjų informacijos centras. Sigutė Stonytė
* Personalijos. Sigutė Stonytė
* Pokalbis su Sigute Stonyte 
* Gryno oro gurkšnis solistei būtinas
Chebo rajonas

**Chebo rajonas** () – vienas iš trijų Karlovi Varų krašto rajonų. Administracinis centras – Chebas, esantis rajono vakaruose. 91 851 gyventojas (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Ašas
* Chebas
* Františkovi Laznės
* Hranicės
* Lazne Kinžvartas
* Lubis
* Marianske Laznės
* Plesna
* Skalna
* Tepla
Vyresnioji Eda

**Vyresnioji Eda** (taip pat **Poetinė Eda, Edos giesmės**) – XIII amžiuje sukurtas Islandijos rankraštis su seniausiomis skandinavų giesmėmis apie dievus ir didvyrius. Vienas žymiausių skandinavų poetinės kultūros šedevrų įvardijamas keliais pavadinimais, norint atskirti jį nuo kitos islandiškos knygos, taip pat vadinamos „Eda“ (ją parašė poetas ir istorikas Snoris Sturlusonas (1178–1241); jos pavadinimas – „Prozinė“ arba „Jaunesnioji Eda“).

## Karališkoji knyga
 
Pagrindinis rankraštis, vadinamas Karališkąja knyga (*Codex Regius*), užrašytas apie 1270 m. Jame įdėta 11 giesmių apie dievus ir 20 giesmių apie herojus. Tačiau nėra žinomas tikras užrašytų giesmių skaičius, nes rankraščio viduryje trūksta lapų, todėl dabartiniuose  leidimuose kartais būna įtraukiama ir daugiau giesmių, išlikusių kituose rankraščiuose. Kai kurios giesmės tikrai yra gerokai senesnės, kurios, manoma, galėjo būti sukurtos Norvegijoje, Islandijoje, viena kita galbūt Grenlandijoje.

## Giesmės

„Edos“ giesmės – mitologinės ir herojinės. Mitologinėse karaliauja dievai, milžinai jotunai, tursai, arba troliai, nykštukai dvergai, elfai, milžiniškas vilkas Fenris, visą pasaulį juosianti gyvatė Jormunganda, šuo Garmas, mergelės valkirijos, voverė Ratatoskas, gaidžiai Gulinkambis ir Fjalaras, vanagas Habrokas, paršas Sehrymnis, drakonas Nydhogas ir kiti. Herojinėse giesmėse pasakojama apie senovės didvyrius – Atlį (Atilą), Jormunreką (Ermanariką) ir kitus.

Žmonės mitologinėse „Poetinės Edos“ giesmėse vaidina menką vaidmenį. Minimi pirmieji žmonės Askas ir Embla, dievų sukurti iš medžio gabalų, jų palikuonys Lyva ir Lyftrasis. Tarp antgamtinių būtybių ir žmonių tarpinę padėtį užima kalvis Volundas dar vadinamas „elfų princu“, nors jis vargu ar buvo elfas. Volundas moka skraidyti ir pabėgti nuo priešų.

Moterys „Poetinėje Edoje“ vadinamos  raktų nešiotojomis, aukso asėmis. Viena tokių – Briunhilda, kuriai po mirties trolė taria: „*Buvai tu, Briunhilda, Budlio dukra, laimei blogiausiai užgimus pasauly – Gjūkio vaikus tu pražudei ir prapuldei visą jų laimę*“. Ši giesmė – viena labiau įkvepiančių: Briunhilda, pasakodama trolei apie savo gyvenimą ir šlovindama savo meilę Sigurdui, giesmės pabaigoje prisiekia niekada nebūsianti atskirta nuo mylimojo.

Giesmėse naudojama daugybė metaforų, vadinamų keningais: šakelių naikintoja vietoje „ugnis“, skruostų giria („barzda“), bangų kiaulė („laivas, valtis“), skydų liūdesys („kardas“), trolių virkdytojas („dievas Toras“), trolės žirgas („vilkas“) ir kt. Tokios metaforos dažnos skaldų poezijoje.

## Lietuviškas leidimas

2009 m. „Poetinė Eda“ išleista lietuviškai. 400 puslapių apimties kūrinys suskirstytas į „Giesmes apie dievus“ (11), „Giesmes apie didvyrius“ (19) ir „Pridėtines giesmes“ (5). 

## Bibliografija

* *Poetinė Eda* /iš sen. islandų k. vertė Aurelijus Vijūnas/ Vilnius: Aidai, 2009. ISBN 978-9955-656-64-7 

## Šaltiniai

## Nuorodos

* Poetinė Eda: ką žynė pasakė Odinui?
* „Poetinės Edos“ tekstas (anglų k.)
Karlovi Varų rajonas

**Karlovi Varų rajonas** () – vienas iš trijų Karlovi Varų krašto rajonų. Administracinis centras – Karlovi Varai, esantis rajono vakaruose. 116 340 gyventojų (2016 m. duomenys).

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Abertamai
* Bečovas prie Teplos
* Bochovas
* Boži Daras
* Horni Blatna
* Hroznetinas
* Chišė
* Jachimovas
* Karlovi Varai
* Neidekas
* Nova Rolė
* Ostrovas
* Toužimas
* Žluticės
Gandharvai

**Gandharvai** ( [vns.]) – senovės indų mitologijos būtybės.

„Rigvedoje“ Gandharvas minimas vienaskaita, kaip somos saugotojas arba patsai Soma, „vandenų mergelių“ vyras, angirasas. Iš Gandharvo ir undinių apsarasų gimsta pirmieji žmonės – dvyniai Jama ir Jamė. Jis taip pat apibūdinamas kaip gyvenantis aukščiausiame danguje, susijęs su saule ir sauliškąja šviesa Kitąsyk jis minimas kaip Indros priešas. „Atharvavedoje“ yra giesmė, aukštinanti Gandharvą kaip pasaulio kūrėją, kitur minima, kad gandharvų yra tūkstančiai, kad jie – piktavalės oro, miškų ir vandenų būtybės. „Šatapatha brahmanoje“ pasakojama, kad gandharvai pagrobę iš dievų somą, bet sugundyti deivės Vač („kalbos“), jį grąžino.

Povedinėje mitologijoje gandharvai įsivaizduojami įvairiai. Jų sąsajos su saulės šviesa nunyksta (išlieka tik jų vardas *sūryavarcas* – „sauliaspindžiai“). Jie imami laikyti pusdieviais, kurie žmogui gali būti tiek žalingi, tiek naudingi. Tikėta, kad tas, kuris danguje pamatysiąs „Gandharvų miestą“ (miražą), tam gresia nelaimė ar pražūtis. Kita vertus, gandharvai, lydimi savo meilužių, šokėjų apsarasų, laikomi dangiškaisiais muzikantais, linksminančiais dievus. Muzikos menas laikytas „gandharvų menu“.

„Višanus puranoje“ teigiama, kad gandharvai kilę iš Brahmos kūno, kai šis sykį dainavęs. „Harivanšoje“ sakoma, kad jie kilę iš Brahmos vaikaičio Kašjapos, o jų motinos – Dakšos dukterys. Puranose ir epuose minima daug įvairių gandharvų karalių – žymiausi: Čitraratha, Sūrjavarčasas, dangiškasis rišis Narada, Višvavasus. Puranose minima, kad Višvavasui karaliaujant kilusi nesantaika tarp gandharvų ir gyvačių–nagų: pradžioje gandharvai patekę į požeminę nagų karalystę ir susigrobę jų turtus, tada nagai su Višnaus pagalba išvarę gandharvus ir privertę grąžinti turtus.

„Taitiryja aranjakoje“ minima 11 gandharvų klasių. Džainų mitologijoje gandharvai priklauso būtybių, vadinamų vjantaromis (t. y., gyvenančių tarpinėje būsenoje) klasei.
  
Gandharvus sykiais mėginama lyginti su graikų kentaurais. Gandharvo provaizdis bendras su senovės iranėnų vandens siaubūno Gandarvo (*gaṇdərəβa-*). Dievavardžio kilmė neaiški, pirmas dėmuo galbūt kilęs nuo *gandha* („kvapas“), kurio šaknį bandoma kildinti iš  („gadinti/gesti, žeisti“).

## Literatūra

* Panchamukhi R. S., *Gandharvas and Kinnaras in Indian Iconography*, Dharwar, 1951.

## Šaltiniai
Laikykitės ten

**Laikykitės ten** – intelektualios satyros šou, pradėta žurnalisto Andriaus Tapino. Ši laida nuo 2016 m. rugsėjo 11 d. rodoma „Laisvės TV“ kanale „Youtube“ svetainėje. Taip pat ši laida transliuojama „Balticum“ regioninėje televizijose. Nuo 2019 m. liepos 6 dienos „Laisvės TV“ kuriamas laidas (taip pat ir „Laikykitės ten") pradėjo transliuoti „Lietuvos ryto“ televizija.

## Istorija
Nuo 2017 m. kovo 8 d. iki 2018 m. birželio 7 d. rodyta laida rusų kalba „Держитесь там“, satyriškai parodanti Rusijos aktualijas. 2020 m. rugpjūčio 20 d. išleista speciali „Держитесь там” laida, skirta Baltarusijos piliečiams, kurie tuo metu kovojo protestuose už Baltarusijos laisvę ir demokratiją.

2017 m. rugsėjo 9 d. pradėtas antrasis laidos sezonas.

2018 m. rugpjūčio 26 d. „Laisvės TV“ komandos organizuojamame „Laisvės piknike“ pradėtas trečiasis laidos sezonas.

2019 m. vasario 16 d. eteryje pasirodė 100-oji laida.

2019 m. rugsėjo 15 d. pradėtas trečiasis laidos sezonas. 

2020 m. kovo 11 d. Lietuvos Nepriklausomybės atkūrimo 30-mečiui paminėti išleistos trys specialios „Laikykitės ten su Andriumi Tapinu” laidos „30 laisvės akimirkų”.

2020 m. rugsėjo 13 d. prasidėjo penktasis laidos sezonas, atnaujintos laidos dekoracijos, vizualinis stilius. 

2020 m. lapkričio 15 d. „Laikykitės ten su Andriumi Tapinu” pristatytas naujas laidos pavadinimas – „Laikykitės ten”, laida pasipildė dviem vedėjais: Irma Bogdanovičiūte ir Ignu Grinevičiumi.

2021 m. rugsėjį pradėtas šeštasis laidos sezonas.

2022 m. pradėtas septintasis laidos sezonas, atnaujintos laidos dekoracijos, pristatytos naujos rubrikos: „Radikalusis smalsumas“ (mokslo naujienos su Goda Raibyte-Aleksa), „Ką pažiūrim“ (kartu su aktoriumi Jonu Braškiu apžvelgiami naujausi filmai), „Kriminalinis skaitalas“ (kriminalinė naujienų apžvalga su aktoriumi Mindaugu Papinigiu), „Ant suoliuko“ (sporto rubrika, vedėjas Ignas Grinevičius), „Topas“ ir „Penktadienio ypatingasis“.

## Formatas
Laidoje satyriškai apžvelgiamos savaitės Lietuvos ir pasaulio aktualijos, išsamiau nagrinėjama pasirinkta tema, kalbinami svečiai, pirmose laidose skambėjo gyva muzika.

## Gamyba

Šios laidos gamyba finansuojama iš aukotojų „Contribee“ surinktų lėšų. Čia žmonės gali aukoti nuo 1 iki 200 JAV dolerių. 2020 m. lapkritį „Laisvės TV“ turėjo virš 6 000 rėmėjų, o kas mėnesį paskirta suma viršija 26 000 JAV dolerių. Aukotojai norimą sumą pinigų „Laisvės TV“ gali paskirti ir naudodamiesi „Bitcoin“, „Paypal“ ir „Paysera“.

Laidos epizodų filmavimo vietos kinta kiekvieną savaitę. Iki 2020 m. karantino paskelbimo, laida buvo filmuota daugiau nei 30-yje skirtingų Lietuvos miestų.  

2020 m. kovo mėn. prasidėjus COVID-19 pandemijai pasaulyje ir karantinui Lietuvoje, filmavimai su publika laikinai buvo sustabdyti. 

2022 m. startavus 7-ajam sezonui atsinaujinusi, interaktyvesnė laida buvo pristatytas gyvai rugsėjo 22 dieną Paviljone (Vilnius). Contribee remėjai, kurie remia Laisvės TV 10 EUR ir daugiau nuo šio sezono nemokamai kviečiami į visus laidos filmavimus.

## Nuorodos
* Laidos Youtube kanalas
* LaisvėsTV „Facebook“ paskyra

## Šaltiniai
Višvamitra

**Višvamitra** ( „visų draugas“) – vedinės ir hinduistinės mitologijos išminčius, rišis, gimęs karališkoje šeimoje (kšatrijas), bet savo asketiniais žygiais pasiekęs brahmano padėtį ir tapęs vienu iš 7 dangiškųjų rišių.

Višvamitra ir jo ainiai laikomi trečio „Rigvedos“ ciklo kūrėjais. Pasak vienos „Rigvedos“ giesmės, Višvamitra buvo karaliaus Kušikos sūnumi ir pervedė bharatų kariauną per Vipašo ir Šutudrės upes – šios brahmano nurodymu sulaikiusios savo vandenis.

Vėlesnėje tradicijoje Višvamitra laikomas Kanjakubdžos šalies karaliumi. Gerai žinoma istorija apie rišių Višvamitros ir Vasišthos kovą, tyrinėtojų nuomone, atspindi trintį tarp brahmanų ir kšatrijų senovės Indijoje. Pasak vieno mito, Višvamitra paprašęs Vasišthos jam perleisti troškimų karvę Surabhę mainais už visą savo karalystę. Kai Vasištha atsisakė, Višvamitra pamėgino karvę išsivesti jėga. Kartą Surabhė paleido į pasaulį daug karių, kurie įveikė Višvamitros kariauną. Įsitikinęs brahmanų viršenybe, Višvamitra paliko karalystę ir atsidėjo asketo gyvenimui, kad pasiektų galybę. Kitas mitas pasakoja kaip dievai nusiuntę Višvamitrai apsarasę Menaką, kad ši savo meile atitrauktų asketą nuo jo askezės. Menakai pavyko suvilioti Višvamitrą – taip gimė Šakuntala. Bet vėliau susivokęs Višvamitra išvijo Menaką ir toliau tęsė askezę. Višvamitrą bandė suvilioti ir apsarasė Rambha, bet asketas ją prakeikė, kad ji virstų akmeniu tūkstančiui metų. Jis pasiekė tokią galią, kad Vasišthos priešą, karalių Trišankų pakėlė į dangų ir pavertė viena iš Pietų Kryžiaus žvaigždžių. Galiausiai, Višvamitrą kaip brahmaną pripažino ne tik visi dievai, bet ir pats Vasištha.
 
Višvamitra turėjo 101 sūnų, bet dar priėmė į savo šeimą žymų ir nuovokų Šunahšepą bei paskelbė jį vyriausiuoju iš savo sūnų. 50 jo sūnų su tuo sutiko, o 50 – prieštaravo. Šiuos rišis prakeikė, kad jų vaikais taptų andhrai, pundarai ir šabarai (t. y., „nearijai“) ir gyventų pasaulio pakraščiuose.

Višvamitra taip pat yra ir „Ramajanos“ veikėjas. Jo valdos yra ties Saraju ir Gangos santaka.

## Literatūra
* Kapadia B. H., *Visvamitra in the vedic, epic and the puranic literature*, Vidyanagar, 1972.

## Šaltiniai
Sokolovo rajonas

**Sokolovo rajonas** () – vienas iš trijų Karlovi Varų krašto rajonų. Administracinis centras – Sokolovas, esantis rajono centre. 89 613 gyventojų (2016 m. duomenys). Teka Ohržė.

## Svarbesnės gyvenvietės
Žemiau yra pateikiami didžiausi rajono miestai ir miesteliai:
* Bržezova
* Habartovas
* Horny Slavkovas
* Chodovas
* Kraslicės
* *Krasno*
* Kinšperkas prie Ohržės
* Loketas
* Nove Sedlas
* *Oloví*
* Sokolovas
Andenas

**Andenas** (valon. *Andene*, ) – miestas ir savivaldybė Namiūro provincijoje, Valonijoje, Belgijoje. Per miestą teka Masas. 25 729 gyventojai (2015 m. duomenys). Į savivaldybės teritoriją įeina: *Bonneville*, *Coutisse*, *Landenne*, *Maizeret*, *Namêche*, *Sclayn*, *Seilles*, *Thon-Samson* ir *Vezin* gyvenvietės (kaimai).

## Galerija

Andenne JPG10.jpg|Masas
Andenne 050802 (9).JPG|Rotušė
Collégiale Sainte-Begge d'Andenne 3.jpg|Kolegija
2016 m. Meksikos Grand Prix

**2016 m. Meksikos Grand Prix** (arba **Formula 1 Gran Premio de México 2016**) – 19-tasis 2016 m. Formulės 1 sezono etapas. Jis vyko spalio 28–30 dienomis Hermanos Rodrigues trasoje Meksike, Meksikoje. 

Lenktynininkų čempionato lyderis Nico Rosberg pradėjo lenktynes turėdamas 26 taškų persvarą prieš komandos draugą Lewis Hamilton. Jie buvo tik du lenktynininkai toje čempionato stadijoje turintys galimybę kovoti dėl čempiono titulo ir tokie liko po lenktynių. Mercedes komanda konstruktorių čempionate prieš lenktynes turėjo 236 taškų persvarą prieš Red Bull Racing, o Red Bull turėjo 53 taškų persvarą prieš Scuderia Ferrari.

Max Verstappen kirto finišo liniją trečias, ketvirtas buvo Sebastian Vettel, nuo trečios vietos atsilikęs 0,99 sekundės. Penktas atvažiavo Daniel Ricciardo, nuo Vettelio atsilikęs 3,55 sekundėmis. Prieš įteikiat apdovanojimus Verstappenui dėl trasos kampo kirtimo 68 rate buvo skirta 5 sekundžių bauda ir apdovanojimų ceremonijoje trečios vietos trofėjus buvo įteiktas Vetteliui. Vėliau Vetteliui buvo skirta 10 sekundžių bauda dėl trajektorijos keitimo stabdymo zonoje 69 rate, kai Daniel Ricciardo bandė jį lenkti. Tai reiškė, kad trečia vieta teko Ricciardo ir jis užsitikrino trečią lenktynininkų čempionato vietą. Verstappenui teko ketvirta vieta ir penkta vieta buvo skirta Vetteliui.  

## Kvalifikacija

;Pastaba
*  – Jolyon Palmer kvalifikacijoje nevažiavo, tačiau jam buvo leista dalyvauti lenktynėse po teisėjų sprendimo. 

## Lenktynės

;**Pastabos**
*  – Max Verstappen, Carlos Sainz Jr. ir Daniil Kvyat po lenktynių buvo skirtos 5 sekundžių baudos.
*  – Romain Grosjean lenktynes turėjo pradėti iš boksų, nes jo automobilis buvo modifikuotas esant Parc Ferme sąlygoms.
*  – Sebastian Vettel po lenktynių buvo skirta 10 sekundžių ir 2 licencijos taškų bauda.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Raseinių kapinių koplyčia

**Raseinių kapinių koplyčia** stovi Raseinių miesto civilinėse kapinėse, kurios yra prie Sodų gatvės (kelio ), apie 0,7 km į rytus nuo nuo Raseinių bažnyčios. Veikiančios kapinės užima 1,72 ha.

Koplyčia mūrinė, su laidojimo rūsiu. Suremontuota, atidaroma per didžiąsias šventes. Koplyčios kaimynystėje yra palaidota kraštui nusipelniusių žmonių.

## Istorija

Oficialiai kapinės tapo Raseinių miesto kapinėmis XIX a., iki tol tai buvo Arškainių kaimo kapinės. Kapinėse randami paminklai, daugiausia atspindintys XIX–XX a. Lietuvos istorijos epizodus. 

Arškainių koplyčia pastatyta 1891 m. Jokūbo Ivanausko iniciatyva. Pirmajame koplyčios altoriuje buvo įtaisytas šv. Jurgio paveikslas. Vietos žmonės prisimena, kad per Antrąjį pasaulinį karą buvo nukentėjęs koplyčios stogas, dar pokario metais rūsyje stovėjo karstai. Joje vykdavo pamaldos, buvo šarvojami žmonės.

2022 m. koplyčia buvo suremontuota, pristatyta visuomenei: pašventinta, atlaikytos pirmosios šv. Mišios. Siekiant išsaugoti pastatą, buvo pakeisti stogo danga, seni langai ir durys, atnaujintas interjeras.

## Architektūra

Koplyčia stovi aukščiausioje kapinių dalyje, priekiniu fasadu atgręžta į vakarus (bažnyčios pusę). Statinys kompaktiško stačiakampio plano, dengtas dvišlaičiu stogu su šiferio danga, netinkuoto raudonų plytų mūro. Stilistinę architektūrą atspindi smailiaarkės langų ir pusapskritės durų angų formos, kampiniai piliastrai, fasadų puošyba (profiliuoti karnizai, sienų plokštumas skaidančios įgilintos nišos, angas juosiančios į paviršių ištrauktų plytų eilės). 

Vidinėje erdvėje įrengti laiptai į erdvų balkoną, yra medinės grindys. Laiptai į rūsį yra lauke, prie galinės sienos. 

## Galerija


Raseinių kapinės, koplyčia 2.JPG|Galinis fasadas
Raseinių kapinės, koplyčios interjeras.JPG|Interjeras
Raseinių kapinės, koplyčios rūsio durys.JPG|Laiptai į rūsį


## Šaltiniai

## Nuorodos

* Raseinių kapinių koplyčios architektūrinis apšvietimas *audiotonas.lt*
Stumbras B

**„Stumbras B“** – buvusi Lietuvos futbolo ekipa iš Kauno. **Stumbras B** ekipa buvo FC Stumbras dublerių komanda.

## Istorija

Ekipa suburta 2016 m., tais metais laimėjo II lygos Pietų zonos pirmenybes ir iškovojo teisę dalyvauti I lygoje.

2017 m. įgyvendino licencijavimo kriterijus ir startavo Pirmoje lygoje. Debiutas "bekams" pavyko, nes nugalėjo ambicingą ir pajėgią FC Džiugas Telšiai ekipą.

2018 m. Pirmoje lygoje galutinėje komandų rikiuotėje liko devintoje vietoje iš keturiolikos dalyvių.

2019 m. vasarą FC Stumbras turėjo finansinių problemų, o vėliau neteko A lygos licencijos, o **Stumbro B** ekipa Pirmos lygos licencijos. Liepos 30 d. paskelbta, kad klubas šalinamas iš pirmenybių. pagrindinė ekipa pašalinta iš A lygos, o Stumbro B ekipos pasiekimai Pirmoje lygoje buvo anuliuoti.

## Pasiekimai

2016 m. **"Stumbras B"** ekipa laimėjo II lygos Pietų zonos pirmenybėse užėmė pirmąją vietą ir iškovojo teisę dalyvauti I lygoje.

## Sezonai

|}

## Logotipas ir spalvos
Nuo pat klubo įkūrimo 2013 m. Kauno „Stumbro“ komandos logotipe puikuojasi futbolo kamuolį smūgiuojantis mėlynas stumbras. Toks logotipas pasirinktas neatsitiktinai, nes Kauno miesto simbolis ir yra stumbras.

Komandos spalvos - mėlyna ir balta. Nuo 2017 m. sezono svečiuose komanda žaidė pilkomis aprangomis.

### Aprangos gamintojai
* **2013–2014** Adidas
* **Nuo 2015 m.** Hummel

## Treneriai
* João Luís Martins (????–2018);
* Luisas Rodriguesas (2019)

## Šaltiniai

## Nuorodos

* FC "Stumbro" oficialusis Facebook`as
2016 m. Didžiosios Britanijos Grand Prix

**2016 m. Didžiosios Britanijos Grand Prix** (arba **2016 Formula 1 British Grand Prix**) –  10-tasis 2016 m. Formulės 1 sezono etapas. Jis vyko liepos 8-10 dienomis Silverstone trasoje Silverstone, Jungtinėje Karalystėje.

Mercedes komandos lenktynininkas Nico Rosberg pradėjo lenktynes lenktynininkų čempionate turėdamas 11 taškų persvarą prieš komandos draugą Lewis Hamilton. Konstruktorių čempionate Mercedes turėjo 103 taškų persvarą prieš Ferrari. Per šeštadienio kvalifikaciją Lewis Hamilton pelnė 55 savo karjeros pole poziciją.

Dėl lietaus, prasidėjusio prieš pat lenktynių startą, lenktynės buvo pradėtos už saugos automobilio. Besikeičiančiose lenktynių sąlygose Hamiltonui pavyko pole poziciją paversti lenktynių pergale. Antras finišo liniją kirto Rosbergas, trečias – Verstappenas. Nico Rosbergui vėliau buvos skirta 10 sekundžių bauda dėl lenktynių metu iš komandos radiju gautų instrukcijų, kaip išspręsti pavarų dėžės problemas, ką draudžia Formulės 1 nuostatai. Po Rosbergo baudos, jis buvo nužemintas iki trečios vietos, o antra vieta atiteko Verstappenui. 

## Kvalifikacija

;Pastabos:
* &nbsp;— Sebastian Vettel buvo skirta 5 starto pozicijų bauda dėl neplanuoto pavarų dėžės pakeitimo.
* &nbsp;— Marcus Ericsson patyrė sunkią avariją per trečią treniruotę ir kvalifikacijoje  nedalyvavo. Teisėjai vėliau jam leido dalyvauti lenktynėse. Dėl naujos važiuoklės dalies Ericsonas lenktynes turėjo pradėti iš boksų.
* PL – boksai.

## Lenktynės

;Pastabos:
* &nbsp;— Nico Rosberg finišavo antras, bet gavo 10 sekundžių baudą dėl draudžiamos komandos pagalbos per radiją ir buvo nužemintas iki trečios vietos.
* &nbsp;— Sebastian Vettel gavo 5 sekundžių baudą už Felipe Massa išstūmimą už trasos ribų.
* &nbsp;— Kevin Magnussen iš lenktynių pasitraukė, bet buvo klasifikuotas, nes įveikė daugiau nei 90% lenktynių distancijos.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Čuchiai

**Čuchiai** (, sav. *iniqob*) – indėnų (majų) tauta, gyvenanti šiaurės vakarų Gvatemaloje (ypač Kučumataneso kalnuose) ir pasienio srityse Meksikoje (Čiapaso valstijoje). Populiacija ~68 tūkst. žmonių (XX a. II pusėje – 29 tūkst.). Jų gimtoji čuchių kalba, priskiriama majų kalbų šeimai, taip pat kalba ispaniškai. Tikintieji – katalikai, yra senosios tikybos praktikuotojų.

Iki ispanų užkariavimo XVI a., čuchiai buvo sukūrę keletą valstybių.

Tradicinis verslas – rankinė lydiminė žemdirbystė (kukurūzai, pupelės, moliūgai, vaisiai, tabakas, kakava, daržovės). Laiko (nuo XVII a.) kiaules, avis, rečiau karves, taip pat vištas, kalakutus. Išvystyti amatai: audimas iš medvilnės ir vilnos pluošto, puodininkystė, siuvinėjimas, medžio drožyba, pynimas, baldų gamyba. San Mateo Ištatano čuchiai turi druskos telkinių ir prekiauja druska. Paplitęs sezoninis darbas kavos plantacijose.
 
Būstas stačiakampio plano, dažnai kvadratinis, vienos patalpos, statomas iš cukranendrių, plaušplyčių, stogas iš šiaudų ir lapų, keturšlaitis, grindinys – asla, įrengta atvira veranda. Statosi garines pirtis.

Čuchių moterys vilki baltus, išsiuvinėtus uipilius, klostuotus sijonus, sujuostus ryškia juosta, ilgus marškinius, stačiakampes skaras su geometriniais raštais. Vyrai vilki marškinius, baltas plačias kelnes, raudoną arba mėlyną juostą, sandalus, serapę, kaklaskarę, šiaudinę skrybėlę.
 
Virtuvės pagrindą sudaro daržovės.

Šeima didžioji, monogaminė arba mažoji. Santuoka patrilokalinė arba neolokalinė, vietomis – matrilokalinė (santuokos pradžioje). Giminė patrilinijinė. Išlikusi nuotakos išpirka. Bendruomenėse didelę įtaką turi išrinkti religiniai-pasaulietiniai lyderiai.

Čuchiai išlaikę ikikrikščioniškosios tikybos bruožų – gerbiamos kalnų, urvų, šaltinių, kryžių, pirčių dvasios, bendruomenių ir giminių šventieji globėjai, senieji dievai, paplitęs raganavimas, šamanizmas, agrarinės apeigos. Išlaikę tautosaką, mitologiją. Bendruomenės turi savo aukščiausiąjį šventiką (paveldima pareigybė), jis patenka į kaimo seniūnų tarybą.

## Šaltiniai
2016 m. Vengrijos Grand Prix

**2016 m. Vengrijos Grand Prix** (arba **Formula 1 Magyar Nagydíj 2016**) –  11-tasis 2016 m. Formulės 1 sezono etapas. Jis vyko liepos 22-24 dienomis Hungaroring trasoje Mogyoród, Vengrijoje.

„Mercedes“ komandos lenktynininkas Nico Rosberg lenktynes pradėjo lenktynininkų čempionate turėdamas vieno taško persvarą prieš komandos draugą Lewis Hamilton. „Mercedes“ komanda pirmavo konstruktorių čempionate. Lenktynes laimėjo Lewis Hamilton, taip perimdamas čempionato lyderio poziciją. 

## Kvalifikacija

**Pastabos:**
* – Daniel Ricciardo, Max Verstappen, Nico Hülkenberg, Valtteri Bottas ir Sergio Pérez nepavyko nuvažiuoti rato per 107% greičiausio rato, nuvažiuoto per pirmą kvalifikacijos dalį, laiko. Jiems buvo leista dalyvauti antroje kvalifikacijos dalyje atsižvelgiant į pirmos dalies rezultatus. 
* – Jolyon Palmer, Felipe Massa, Kevin Magnussen, Marcus Ericsson, Pascal Wehrlein ir Rio Haryanto nepavyko nuvažiuoti rato per 107% greičiausio rato, nuvažiuoto per pirmą kvalifikacijos dalį, laiko. Po teisėjų sprendimo jiems leista dalyvauti tolimesnėse lenktynėse. 
* – Marcus Ericsson turėjo pradėti lenktynes iš boksų dėl naujos važiuoklės dalies.
* – Rio Haryanto buvo skirta 5 starto pozicijų bauda dėl neplanuoto pavarų dėžės pakeitimo.
* PL – boksai.

### Lenktynės

;Pastabos:
* – Esteban Gutiérrez buvo skirta 5 sekundžių bauda dėl mėlynų vėliavų ignoravimo, todėl jis buvo iš 12 vietos nužemintas į 13.
* PL – boksai.

## Čempionato įskaitos

;Lenktynininkų įskaita

;Konstruktorių įskaita

* **Pastaba**: Į lenteles įtrauktos tik pirmos penkios pozicijos.

## Šaltiniai
Augustinai

:: *Baltaisiais augustinais buvo vadinami [[Atgailos kanauninkai]].*

**Augustinai** (arba ***augustinijonai, augustijonai***; ) – katalikų vienuoliai, savo  gyvenimą grindžiantys įtakingo bažnyčios teologo ir filosofo šv. Augustino (354–430) mokymo dvasia. Vienuolijos tikslas – misijos, sielovados darbas. Centralizuota ordino organizacija artima dominikonų ordinui. 

## Istorija

Vienuolija įsikūrė XIII a. Italijoje, 1256 m. popiežius Aleksandras IV patvirtino ordino nuostatus ir sujungė keletą atsiskyrėlių bendruomenių, besilaikančių šv. Augustino regulos. Nuo 1303 m. ordinas priskirtas elgetaujančioms vienuolijoms. Nuo XIV a. atsiskyrė observantiškos (basųjų augustinų) kongregacijos, pasižyminčios regulos griežtumu.

## Augustinų šakos

Dvi pagrindinės augustinų šakos:
; bendro gyvenimo reguliarieji kanauninkai:
* Laterano kanauninkų Išganytojo kongregacija (įkurta IX a.), 
* Austrijos Laterano kanauninkų kongregacija (įkurta XI a.),  
* Šveicarijos šv. Mauricijaus kongregacija (įkurta 1128 m.),  
* Didžiojo šv. Bernardo ligoninių Kongregacija (įkurta XI  a.),
* Vindesheimo kongregacija (įkurta 1386 m.). 
; šv. Augustino eremitų – atsiskyrėlių ordinas:
* šv. Augustino brolių ordinas – O.S.A. (sudarytas 1256 m., sujungiant savarankiškai veikusius atskirus vienuolynus vieno generalinio viršininko valdžion), 
* augustinai rekolektai – O.A.B. (įkurtas 1588 m.), 
* augustinai diskalceatai – basieji – O.A.D. (įkurtas 1592 m.)
* augustinai asumpcijonistai – A.A. (įkurtas 1845 m.)

## Lietuvoje

Lietuvoje Šv. Augustino ordinas veikė 1410–1864 m. LDK pirmasis augustinų vienuolynas įsteigtas XV a. pradžioje – 1410 m. įkurtas Lietuvos Brastoje, vėliau – Gardine (1503 m.), Seredžiuje (1620 m.), Lyduvėnuose, Vilniuje (1675 m.), Kaune (1808 m.). XIX a. 2-ojoje pusėje caro valdžia vienuolynus uždarė (Vilniuje 1852 m., Kaune 1864 m.). Daugiau augustinai Lietuvos teritorijoje nebeatsikūrė. Lietuvoje  veikę augustinai priklausė šv. Augustino eremitų ordinui, jie Lietuvoje neturėjo savo provincijos, kadangi buvo per mažai vienuolynų ir vienuolių.

## Šaltiniai

## Nuorodos

* Augustinų ordino tinklalapis 
* Viktoras Gidžiūnas. Augustinijonai Lietuvoje
* Vienuolijos. Augustinai
Baucenas

**Baucenas** (, , , , ) – miestas rytų Saksonijoje, Vokietijoje; rajono centras. Per miestą teka Šprė. 39 845 gyventojai (2015 m. duomenys). Padalintas į 15 rajonų. Nutolęs maždaug 50 km į rytus nuo Dresdeno. Šiaurėje apsuptas kalvų.

## Istorija

Dabartinio miesto teritorijoje žmonių gyvenama nuo akmens amžiaus, tai patvirtina archeologiniai radiniai. VI mūsų eros amžiuje, migracijos periodo metu į vietovę atsikėlė sorbai. Rašytiniuose šaltiniuose pirmą kartą paminėtas 1002 m. 1015 m. sutriuškinta lenkų kariuomenė, vadovaujama Lenkijos karaliaus Boleslovo I Narsiojo. Tarp Imperatoriaus Henriko II ir Boleslovo I Narsiojo pasirašyta 1018 m. Bauceno taikos sutartis.

Viduramžiuose priklausė aukštutinės Lužicos šešių miestų aljansui. Aljanso miestai: Giorlicas, Citau, Lėbau, Kamencas, Liubanis ir Baucenas.

## Miestų partnerystė
* Vormsas, Vokietija
* Heidelbergas, Vokietija
* Drė, Prancūzija
* Jablonecas prie Nisos, Čekija
* Jelenia Gura, Lenkija

## Galerija

Town hall Bautzen 100.JPG|Miesto aikštė
Reichenturm Bautzen 100.jpg|*Reichenturm* bokštas
Wasserkunst und Michaeliskirche.jpg|Senoji krantinė bei Arkangelo Mykolo bažnyčia
2016 m. LFF taurė

**2016 m. LFF taurė** – 71-asis Lietuvos futbolo taurės turnyras. Sezonas buvo pereinamasis, keičiant turnyro sistemą nuo ruduo–pavasaris link pavasaris–ruduo (kaip ir šalies lygų varžybose). Taurę laimėjo Vilniaus „Žalgiris“.

## Formatas

Varžybos vyko 7 etapais. Visuose etapuose poros žaidė po vienerias rungtynes. Rungtynių šeimininkais iki finalo buvo žemesnių lygų komandos, o jei lygos vienodos, šeimininkais buvo pirmiau burtuose ištraukta komanda. Turnyras vyko 2016 m. nuo gegužės 7 iki rugsėjo 25 d.

## Komandos

Iš viso turnyre kovojo 59 komandos. A lygos ir I–II lygų komandos turnyre privalėjo dalyvauti, žemesnių lygų komandos dalyvavo savanoriškai. Dukterinės ir dublerių komandos negalėjo dalyvauti turnyre. Dėl neaiškių priežasčių nedalyvavo „Hegelmann Litauen“ (I lyga) ir „Gariūnai“ (II lyga).

## Rezultatai
### I etapas (1/64 finalo)

Šiame etape žaidė 6 komandos iš III lygos ir SFL.

----

----

----

----

### II etapas (1/32 finalo)

Šiame etape dalyvavo 48 komandos. Tai buvo I etapo nugalėtojos, taip pat visos I–II lygų ir kai kurios III lygos bei SFL komandos.

----

----

----

----

„Lygis“ laimėjo be kovos.
----

----

„Galinta“ neatvyko į rungtynes.
----

----

Po runugtynių buvo atliekamas tyrimas dėl nesportiško elgesio. Dėl to „Šilui“ buvo skirtos sankcijos.
----

----

----

----

----

----

----

----

----

----

----

----

----
Rungtynės buvo numatytos gegužės 24 d. LFF stadione, bet buvo nukeltos į kitą laiką ir vietą.

----

„Saulininkas-OBLT“ laimėjo be kovos.
----

„Babrungas“ laimėjo be kovos.
----

----

### III etapas (šešioliktfinalis)

Šiame etape susitiko II etapo 24 nugalėtojai ir A lygos 8 komandos.

----

----

----

----

----

----

----

----

----

----

----

----

----

----

----

----

----

### IV etapas (aštuntfinalis)

Šiame etape poros žaidė po vienerias rungtynes. Iš viso 8 rungtynėse buvo įmušti 25 įvarčiai. Į ketvirtfinalį pateko dvi Marijampolės komandos.

----

----

----

----

----

----

----

----

----

### V etapas (ketvirtfinalis)

Visos rungtynės vyko tą pačią dieną. Iš viso 4 rungtynėse buvo įmušti 24 įvarčiai. Visi keturi svečiuose žaidę favoritai iš A lygos pateko į pusfinalį.

----

----

----

----

----

### VI etapas (pusfinalis)

Rungtynės burtų keliu vyko Klaipėdoje ir Kaune. Pusfinalyje 2 rungtynėse įmušti 5 įvarčiai.

----

----

----

### Finalas

Iki finalo taurė buvo Vilniuje, pas tuometinį jos laimėtoją „Žalgirį“. Artėjant finalui ji buvo atvežta Klaipėdon, kur savivaldybėje ją priėmė meras Vytautas Grubliauskas. Vėliau trofėjus buvo prieinamas iš arti visiems Klaipėdos gyventojams bei svečiams prekybos centre „Akropolis“. Finalo rungtynės vyko Klaipėdoje po 21 metų pertraukos. Tai buvo 6-asis taurės finalas „Žalgiriui“, jis ir vėl laimėjo taurę.

Geriausiu rungtynių žaidėju pripažintas Slavko Blagojevic („Žalgiris“).

## Šaltiniai

## Nuorodos
* Lithuanian cup 2016 (Almis.sritis.lt)
* LFF Taurė 2016 (Rsssf.com)
* Lithuanian Cup 2016 (Flashscore.com)
* LFF tauré 2016 (Foot.dk)
FK Elektrėnų Versmė

***FK Elektrėnų Versmė*** – Lietuvos futbolo klubas iš Elektrėnų.

## Istorija

Klubas buvo įkurtas 2013 m. ir žaidė SFL. Nuo 2018 m. žaidžia III lygoje. 

Klubas buvo reorganizuotas 2023 m., suformuota bendra komanda su Elektrėnų savivaldybės futbolo akademija, nuo šiol žaidė „ESFA-Versmė“ pavadinimu.

## Klubo spalvinė gama

2016 m. klubas rungtyniavo geltonais marškinėliais, juodais šortais ir juodomis kojinėmis.

Logotipe vaizduojama versmė ir liepsnos.

## Sezonai
### [[LFF]] varžybos

|}

### [[SFL]] varžybos

|}

### Dubleriai

|}

### Salės futbolo varžybos

|}

## Sudėtis
*[[2020]] m. [[kovo 17]] d.* 

 (kapitonas) 

## Nuorodos

* ESFA Facebook paskyra
Egiptas (reikšmės)

**Egiptas**:

* Egiptas – arabų valstybė;
* Senovės Egiptas – antikinė civilizacija;
* Egiptas (Molėtai) – kaimas Molėtų raj.;
* Egiptas (Romos provincija) – provincija Romos imperijoje.
Henning Solberg

**Henning Solberg** (g. 1973 m. sausio 8 d.) – Norvegijos ralio ir Ralio kroso lenktynininkas. Kartu su savo šturmane Ilka Minor, dalyvauja Pasaulio ralio čempionate su M-Sport gamintojų automobiliu. Jis yra 2003 m. pasaulio ralio čempiono Petter Solberg vyresnysis brolis.

## Karjeros rezultatai

### WRC rezultatai

### WRC-2 rezultatai

### Europos ralio kroso čempionato rezultatai

#### 1 skyrius<sup>*</sup>

* ''1997 m. 1 skyrius buvo pervadintas į 2 skirių.

#### 1 skyrius

#### Supercar

### Pasaulio ralio kroso rezultatai

#### Supercar

## Išnašos
Chakaltekai

**Chakaltekai** () – indėnų (majų) tauta, gyvenanti šiaurės vakarų Gvatemaloje (Kučumataneso kalnuose) ir pasienio srityse Meksikoje (Grichalvos aukštupio miškuose). Populiacija neaiški (tarp 47 ir 88 tūkst. žmonių; XX a. II pusėje – 40 tūkst.). Jų gimtoji chakaltekų kalba, priskiriama majų kalbų šeimai, apie pusė populiacijos taip pat kalba ispaniškai. Tikintieji formaliai katalikai, tačiau paplitusi senoji tikyba.

Iki ispanų užkariavimo 1528 m., chakaltekai buvo sukūrę keletą valstybių, buvo pavaldūs mamams, kariavo su kaimynais, aršiai priešinosi ispanams. Kadangi chakaltekai gyvena atokiose vietose, akultūruojasi lėčiau, nei kitos Gvatemalos indėnų tautos. Gvatemalos pilietinio karo metu iš valdžios patyrė represijas, keletas tūkstančių chaklatekų pasitraukė į Meksiką.

Tradicinis verslas – rankinė lydiminė žemdirbystė (kukurūzai, pupelės, moliūgai, aitrieji pipirai, pomidorai, daugiausia pardavimui – tabakas, kakava, cukranendrės, kava, bananai, svogūnai, apelsinai). Laiko kiaules, avis, rečiau karves, taip pat vištas, kalakutus. Verčiasi medžiokle (su pučiamaisiais vamzdžiais), žvejyba, rankiojimu. Išvystyti amatai: rankinis audimas, puodininkystė, medžio drožyba, pynimas (ypač Chakaltenange), juvelyrika (miestuose). Dirba samdiniais kavos plantacijose.
 
Būstas stačiakampio plano, vienos patalpos, statomas iš žiogrių, dengtų moliu, stogas iš šiaudų ir lapų, keturšlaitis. Statosi garines pirtis. Virtuvei būdingi tradiciniai Meksikos gaminiai – tortilijos, pupelės, kukurūzų miltų košės ir gėrimai, kava su ruduoju cukrumi.
 
Chakaltekų moterys vilki ilgus sudurtus arba klostuotus sijonus, paprastai mėlynus, su statmenomis įvairiaspalvėmis juostomis, baltus marškinius, stačiakampes skaras, plačias juostas, geometriniais raštais išsiuvinėtus uipilius. Vyrai vilki marškinius (išsiuvinėtus ties pečiais ir atlapais), baltas plačias kelnes, sandalus, raudoną kaklaskarę, šiaudinę skrybėlę. Kiekvienam kaimui būdingas savitas rūbas.
 
Šeima dažniausiai mažoji, kartais – didžioji. Santuoka patrilokalinė, santuokos pradžioje matrilokalinė. Giminė patrilinijinė. Išlikusi nuotakos išpirka. Bendruomenėse didelę įtaką turi kofradijų sistema.

Chakaltekai išlaikę ikikrikščioniškosios tikybos bruožų – gerbiamos kalnų, urvų, šaltinių, kryžių, lietaus, protėvių dvasios, paplitęs raganavimas, šamanizmas, agrarinės apeigos. Išlaikę tautosaką, mitologiją. Senosios naujųjų metų šventės Vajeb, vadovaujamos kaimo žynio, metu vyksta spalvingi karnavalai, šokiai (krikščioniški ir senosios tikybos motyvai).

## Šaltiniai
Zygburgas

**Zygburgas** () – miestas Šiaurės Reino-Vestfalijos žemėje, Vokietijoje. Įsikūręs Zygo ir Agerio santakoje. Nutolęs 10 km nuo Bonos ir 26 km nuo Kelno. 41 016 gyventojų (2015 m. duomenys).

## Istorija
Kelno arkivyskupas *Anno II* 1064 m. įkūrė benediktinų vienuolyną. Gyvenvietė aplink vienuolyną rašytiniuose šaltiniuose pirmą kartą paminėta 1182 m. Miestas suklestėjo XV-XVI a.

## Miestų partnerystė
*  Nožanas prie Marnos, Prancūzija
*  Gvarda, Portugalija
*  Boleslavecas, Lenkija
*  Selčukas, Turkija
*  Orestiada, Graikija
*  Judzava, Japonija
Zygas (upė)

**Zygas** () – upė, tekanti Vokietijoje, Šiaurės Reino-Vestfalijos ir Reino krašto-Pfalco žemėse; dešinysis Reino intakas. Upės ilgis – 153 km.

Ištakos – Raudonieji kalnai. Iki Zygeno ir Zygenlando kalvų teka pietvakarių kryptimi. Saugoma teritorija teka į rytus nuo Bonos. Teka pro Henefą ir Zygburgą. Netoli Bonos centro įteka į Reiną.


Verlaufskarte Sieg.png|Zygas žemėlapyje
Die Sieg bei Eitorf.jpg
Sieg near Siegburg.jpg
Andrija Kaluđerović

**Andrija Kaludžerovič** (, g. 1987 m. liepos 5 d. Bačka Topola) – žaidėjas iš Serbijos, FK Žalgiris Vilnius klubo puolėjas.

## Karjera
### 2016 m. [[FK Žalgiris]]
2016 m. vasarą atvyko į Lietuvą. Sezoną baigė Vilniaus „Žalgiryje“ ir per 19 rungtynių įmušęs 20 įvarčių tapo rezultatyviausiu A lygos futbolininku. 

2017 m. pradžioje persikėlė į Tailandą ir pasirašė sutartį su Bankoko FC „Port“ ekipa.

### 2020 m. [[FK Žalgiris]]
2020 m. vasarą vėl grįžo į FK Žalgiris. Dėl pandemijos sezonas buvo trumpesnis ir iš viso buvo sužaista vos 20 rungtynių A lygoje. Serbas spėjo sužaisti aštuonerias rungtynes ir pasižymėjo trimis įvarčiais (likus žaisti vienerias rungtynes). Pirmas rungtynes sužaidė 2020 m. liepos 23 d. prieš FK Riteriai. Pirmose keturiose rungtynėse žaidė po keitimų, o rugpjūčio 22 d. rungtynėse prieš FK Riteriai žaidė nuo rungtynių pradžios iki finalinio švilpuko ir per tą laiką pelnė du įvarčius. Dar vieną įvartį pelnė rugsėjo 27 d. prieš FK Panevėžys.

Žaidė Europos lygos rungtynėse prieš estų Paidės klubą ir norvegų Bodø/Glimt. Rungtynėse prieš estus pasižymėjo įvarčius ir padėjo žalgiriečiams iškovoti pergalę.

2021 m. sausio mėn. buvo išplatintas pranešimas, kad žaidėjo šeimoje įvyko nelaimė ir puolėjas į Lietuvą nebegrįš.

### Statistika

## Pasiekimai
; su FK Žalgiris
* **[[A lyga|A lygos]] čempionas**: **[[2016 m. A lyga|2016]]**, **2020 m.**
* **[[LFF taurė]]s turnyro nugalėtojas**: 2016 m.

; asmeniniai
* **Rezultatyviausias A lygos žaidėjas**: 2016 m.

## Išnašos

## Nuorodos
* 
* 

## Nuorodos
* alyga.lt svetainė 
* BDfutbol.com 
* footballdatabase.eu 
* national-football-teams.com
FK Saned

**„Sanedo“ sporto klubas** (arba ***Joniškio „Saned“, SANED***) – Lietuvos futbolo komanda iš Joniškio.

## Istorija

2013 m. įsteigtas klubas. Kitados žaidė Joniškio rajono, o vėliau ir Šiaulių apskrities (LFF III lyga) pirmenybėse.

2017 m. KLFF pranešė, kad Joniškio "Strėlės-Saned" klubas sieks dalyvauti Antros lygos, Vakarų zonos pirmenybėse. Tačiau komanda šioje lygoje nežaidė.

2018 m. klubas licencijavosi Antros lygos, Vakarų zonos pirmenybėms. Treneriu dirbo Raimondas Žilinskas.

2019 m. Sanedo klubas žaidė Antros lygos, Vakarų zonoje. Sezonas nebuvo sėkmingas: komanda iškovojo vos tris pergales ir liko aštuntoje/devintoje vietoje. Su Kelmės „Kražantės“ ekipa surinko vienodai taškų, bet Joniškyje vietos komanda laimėjo 3-1, o rudenį Kelmėje 3-0 nugalėjo kelmiškiai, todėl dėl geresnio tarpusavio susitikimų santykio Joniškio komanda liko devintoje vietoje. Didžiausia sezono „įgriuva“ tapo 2019 m. rugsėjo 20 d. rungtynės Plungėje, kur vietos „Babrungas“ nugalėjo varžovus iš Joniškio rezultatu 18-0

2022 m. vėl rungtyniavo Antroje lygoje., užėmė aukštą 5-ą vietą. 

2023 m. bandė licencijuotis į Pirmą lygą, bet vėliau sumanymo atsisakė. Rungtyniavo Antroje lygoje. Birželio mėnesį ekipos lyderiai dėl laiku neišmokėtų atlyginimų nebevykdavo į rungtynes. Ekipai atstovavo vietinis jaunimas, tad patirta eilė pralaimėjimų triuškinančiais rezultatais. 

2024 m. Antra lyga buvo padalinta į A ir B divizionus, FK Saned licencijavosi į A divizioną. Užėmė paskutiniąją, 16 vietą. 

2025 m. klubas pateikė prašymą dalyvauti Antros lygos B divizione, tačiau vėliau jį atsiėmė. Dar vėliau, kelios komandos buvo pakviestos dalyvauti be licencijų. Viena jų atiteko FK Saned klubui. Komanda užėmė paskutinę, 12 vietą, per visą sezoną nepelnė nė vieno taško.

## Klubo simbolika
#### Klubo spalvinė gama

2016 m. klubas rungtyniavo geltonais marškinėliais, šortais ir kojinėmis.

Svečiuose 2018 m. žaidė purpurinės spalvos marškinėliais (su žalsvos spalvos žymenimis), mėlynais šortais ir mėlynomis kojinėmis.

## Aprangos pokyčiai

## Klubo nariai
* Vadovas – Edmundas Bernotas
* Vyr. treneris – Šarūnas Kazlauskas.

## Sezonai

|}

## Dubleriai
2024 m. Saned B debiutavo Šiaulių-Panevėžio apskrities III lygoje, ir užėmė 7-ąją vietą tarp 8 komandų.

2025 m. Saned B žaidė LFF III lygos Šiaulių-Panevėžio zonoje, ir užėmė paskutiniąją 5 vietą.

## Salės futbolas
Klubo pagrindinė futsalo komanda, bei dublerinė futsalo „B“ komanda dalyvauja Šiaulių apskrities futsal pirmenybėse. 

;FK Saned futsal sezonai

;FK Saned B futsal sezonai

## Sudėtis
*Atnaujinta: * 

## Taip pat skaitykite
* "Sanedo" sporto klubas, Šiaulių senoji g. 72, Joniškis.
* Saned B, dublerių ekipa
* FK Saned-Joniškio SC, merginų futbolo ekipa

## Išnašos

## Nuorodos
* Facebook paskyra
* Globalsportsarchive
* lietuvosfutbolas.lt (2020 m. Antra lyga; Ii etapas)
* lietuvosfutbolas.lt (2021 m. Antra lyga; II etapas)
Lietuvos žurnalistų autoklubas

**Lietuvos žurnalistų autoklubas** (**LŽA**) – Lietuvos profesinė kūrybinė automobilių žiniasklaidos atstovų organizacija, vienijanti spaudos, radijo, televizijos, interneto automobilių žurnalistus, fotografus. Būstinė Vilniuje. Statusas – asociacija.

## Istorija
1996 m. balandžio mėnesį įkuriamas Lietuvos žurnalistų autoklubas.

1996 m. gegužės mėnesį surengiamas pirmasis Tarptautinis žurnalistų ralis „Lietuva 1996“, kuriame dalyvavo ekipažai iš Lietuvos, Latvijos, Estijos, Rusijos ir Lenkijos.

1997 m. rudenį pradėtas rengti pirmasis Lietuvos metų automobilio konkursas „Metų automobilis 1998“.

1998 m. birželio mėnesį į Tarptautinį žurnalistų ralį „Lietuva 1998“ atvyko pasaulinio lygio automobilių sporto žvaigždė, daugkartinis pasaulio automobilių ralio čempionas suomis Tomis Makinenas.

2010 m. gruodžio mėnesį finalinis konkurso „Metų automobilis 2011“ etapas tiesiogiai transliuotas per televiziją.

2016 m. turėjo 26 narius.

## Veikla
Asociacijos veiklą koordinuoja taryba, renkama kas treji metai. Pagrindinė veikla – kasmetiniai renginiai: Tarptautinis žurnalistų ralis „Press ralis“, Lietuvos „Metų automobilis“ ir „Geriausias Lietuvos vairuotojas“.

## Prezidentai
* Valdas Valiukevičius – 1996–2004 m.
* Valdas Juozas Vilūnas – 2004–2007 m.
* Mindaugas Grinius – 2007–2010 m.
* Valdas Valiukevičius – nuo 2010 m.

## Šaltiniai
* http://www.pressauto.lt
Esapekka Lappi

**Esapeka Lapis** (*Esapekka Lappi*, g. 1991 m. sausio 17 d.) – Suomijos ralio lenktynininkas, dalyvaujantis Pasaulio ralio čempionate, 2-oje grupėje. Tapo 2012 m. Suomijos ralio čempionato bei 2014 m. Europos ralio čempionato nugalėtoju.

2024 m. dalyvavo ORLEN Lietuva Rally su Hyundai i20 N Rally1 Hybrid automobiliu. E.Lappi bendroje įskaitoje užėmė pirmąją vietą.

## Karjeros rezultatai

### WRC rezultatai

 Sezonas dar vyksta.

#### SWRC rezultatai

#### WRC-2 rezultatai

 Sezonas dar vyksta.

### ERC rezultatai

### APRC rezultatai

## Šaltiniai
Šilalė (reikšmės)

**Šilalė**:

* Šilalė – rajono centras Žemaitijoje;
* Šilalė (Skuodas) – kaimas Skuodo raj.

## Pavardės:

**Šilalė** − lietuviška vyriškos giminės pavardė.

Šios pavardės moteriškosios giminės formos yra: Šilalienė (ištekėjusi moteris) ir Šilalytė (mergautinė pavardė).
Pavardę turi šie garsesni asmenys:

* Artūras Šilalė – smuikininkas, Vilniaus kvarteto narys.
Ratingenas

**Ratingenas** () – miestas Metmano apskrityje, Šiaurės Reino-Vestfalijos žemėje, Vokietijoje. Nutolęs maždaug 12 km į šiaurės rytus nuo Diuseldorfo. 87 943 gyventojai (2015 m. duomenys).

## Istorija
Pirmą kartą paminėtas 849 m. Viduramžiuose, gyvenvietė su apylinkėm priklausė Bergo kunigaikščiams. 1276 m. gruodžio 11 d. suteiktos miesto teisės. Viduramžiuose buvo klestintis miestas. 1783 m. atidaryta pirmoji gamykla. 1815 m. tapo Prūsijos karalystės dalimi.

## Miestų partnerystė
*  Mobežas, Prancūzija
*  Le Kenua, Prancūzija
*  Kramlingtonas, JK
*  Vermiljonas, Pietų Dakota, JAV
*  Kokola, Suomija
*  Bėlicas, Brandenburgas, Vokietija
*  Gagarinas, Rusija
*  Usi, Dziangsu, Kinija
Transgrancanaria

**Transgrancanaria** – viena iš prestižiškiausių Pasaulio bekelės ultramaratonų bėgimo taurės trasų, vingiuojanti per Gran Kanariją, trečią pagal dydį Ispanijos salą.

Bekelės bėgimo trasos ilgis siekia 125 km, o vertikalaus sukilimo suma – 8,5 km. Be šių varžybų vyksta ir kitos bėgikų lenktynės tuo pačiu metu Gran Kanarijos saloje, tačiau pastarasis renginys sulaukia daugiausiai susidomėjimo.

Iš lietuvių Gediminas Grinius šioje trasoje 2015 m. tapo nugalėtoju. 2016 m. G.Grinius užėmė antrąją, Vaidas Žlabys – 8-ąją vietą. 2017 m. V. Žlabys iškovojo 2-ąją vietą.

## Šaltiniai

## Nuorodos
* Oficiali svetainė
Lačplėsio diena

**Lačplėsio diena** () – Latvijos atminimo diena, skirta pagerbti kariams, kovojusiems už Latvijos nepriklausomybę. Švenčiama lapkričio 11 d., pažymint pergalę prieš Rusijos Vakarų savanorių armiją (bendras rusų-vokiečių savanorių pajėgas, kurioms vadovavo generolas Pavelas Bermontas-Avalovas) Rygos mūšyje 1919 m. per Latvijos nepriklausomybės karą. 

Nuo 1988 m. populiariausia Lačplėsio dienos tradicija  yra uždegti žvakutes prie Rygos pilies sienos bei ant jos. Atminimo diena pavadinta pagal latvių nacionalinio epo didvyrį Lačplėsį.

## Susiję straipsniai

*Lačplėsis
*Lačplėsio karo ordinas

## Šaltiniai
.